Общинска избирателна комисия Стражица, Велико Търново

П Р О Т О К О Л № 23

 Днес 08 октомври 2015 г. се свика заседание на Общинска избирателна комисия Стражица. Заседанието бе открито в 13:30 ч. и председателствано от Дилян Братованов – председател на комисията.

ПРИСЪСТВАХА: Дилян Братованов,Диана Илиева,Георги Гурсов, Сюзан Алтънова, Клара Трифонова, Лилия Владова, Надка Стоянова, Мариян Христов, Иван Христов, Николай Ангелов, Даниела Цанева.

ОТСЪСТВАЩИ: няма

ПРЕДС. ДИЛЯН БРАТОВАНОВ: Колеги в залата присъстват 11 членове на Общинска избирателна комисия Стражица. Налице е необходимият кворум. Откривам заседанието на комисията на 08 октомври 2015 г.

Председателят представи проект за дневен ред.

Колеги, предлагам следния проект за

Д н е в е н р е д:

1. Доклад на работна група по жалбите.

2. Доклад по организацията на обучението на СИК .

3. Доклад по писма.

 4. Други.

ПРЕДС.ДИЛЯН БРАТОВАНОВ: Колеги, има ли други предложения? Няма. Да преминем към гласуване на предложения дневен ред. Гласували:

 Дилян Братованов: „ЗА”, Диана Илиева - „ЗА”,Георги Гурсов- „ЗА”, Сюзан Алтънова : „ЗА” Клара Трифонова: „ЗА” , Лилия Владова: „ЗА” , Надка Стоянова: „ЗА” , Мариян Христов: „ЗА” , Иван Христов: „ЗА” , Николай Ангелов: „ЗА” , Даниела Цанева: „ЗА”.

11 членове на ОИК: „ЗА” ; против – няма. Приема се.

ПРЕДС.ДИЛЯН БРАТОВАНОВ: Да преминем към точка първа от дневния ред.ДОКЛАДВА НИКОЛАЙ АНГЕЛОВ: На заседание от 07.10.2015 г. на ОИК Стражица е постъпил устен сигнал от член на ОИК – Георги Гурсов, с оплаквания за наличие на нарушения на чл.181-183 от ИК. Сочи се / видно от протокол № 22/07.10.2015г на ОИК Стражица/, че са налице нарушения на разпоредбите на ИК, а имено поставени транспаранти от ПП ГЕРБ и разлепени агитационни материали от различни политически партии на места, извън определените от заповед **№1355/24.09.2015 г.**  на Кмета на Община Стражица.Възложено е на работна група по жалбите в ОИК Стражица за изясняване на обстоятелствата и фактите по сигнала, като изрично е поставена задача на работната група да изясни следните обстоятелства:

1. Защо и на какво правно основание ОП”Странични дейности” Стражица, използвайки автовишка поставя транспаранти на ПП”ГЕРБ”.
2. На какво основание упоменатите транспаранти са поставени на съответните места .
3. Има ли разлепени агитационни материали на места, извън определените от Кмета на Община Стражица./дървета, кофи за смет, стълбове на електро преносна мрежа/.

След като работната група / Николай Ангелов, Диана Илиева и Сюзан Алтънова/ след като изиска информация относно изясняване на обстоятелствата по сигнала, събра следните документи:

1. Писмо от ОП”Странични дейности” – Стражица с вх №51-МИ/08.10.2015г, с което е уведомена ОИК за наличие на заплатена от ПП „ГЕРБ” услуга за поставяне на транспаранти в гр.Стражица,с. Кесарево и с. Камен.
2. Писмо от ПП”ГЕРБ” с вх.№ 52-МИ/08.10.2015 г. с приложено Разрешение за поставяне на транспаранти № 2/02.10.2015 г., издадено от гл.архитект на Община Стражица на основание чл.56, ал.1 и 2 ,вр. чл.57, ал.1 от ЗУТ и главаIV от Наредба за реда за разполагане на преместваеми обекти за търговия и други обслужващи дейности, и издаване на разрешения за поставяне по чл.56 и 57 от ЗУТ на Общински съвет Стражица.

НИКОЛАЙ АНГЕЛОВ: Моето мнение е,че по пункт 1 няма извършено нарушение от ОП”Странични дейности”, в полученото от тях писмо става ясно, че представител на ПП ГЕРБ е заплатил за извършената услуга и са издадени нужните документи.

По пункт 2 въпреки представеното от ПП ГЕРБ разрешително за поставяне на транспаранти от главния архитект на Община Стражица, смятам че има нарушение.Ще зачета разрешителното(чете се).Наблягам на частта , в която се посочва основанието на което се издава разрешителното( чете се): Разрешението за поставяне се издава на основание чл.56, ал1 и ал. 2 във вр. с чл.57,ал1 от Закона за устройство на територията и глава IV от Наредбата за реда разполагане на преместваеми обекти за търговски и други обслужващи дейности , и издаване на разрешения за поставяне по чл.56 и 57чл. от ЗУТ на Общински съвет –гр. Стражица.според мен това разрешително не касае агитационните материали.Нека колегите изкажат ако искат становища и да преминем към гласуване.

ДИАНА ИЛИЕВА: Аз също смятам, че е заповедта на кмета е определила точните места за поставяне на агитационните материали и смятам, че транспарантите не трябва да са разположени по начина, който са.

СЮЗАН АЛТЪНОВА: Колеги, въз основа на представените в ОИК документи, считам, че не са налице нарушения по отношение поставянето на транспаранти в общината. Създадена е нормативна уредба / визирам ЗУТ и Наредба за реда за разполагане на преместваеми обекти за търговия и други обслужващи дейности, и издаване на разрешения за поставяне по чл.56 и 57 от ЗУТ на Общински съвет Стражица/, която според мен не влиза в колизия с ИК. Считам, че относно разлепените агитационни материали по дървета, пътни знаци, кофи за смет и т.н., следва да бъдат отстранени, тъй като нарушават издадената заповед на кмета на Община Стражица,с която се определят местата за разлепване на тези материали, както и разпоредбите на ИК. Би следвало да излезем с указания до Кмета на Община Стражица да се отстранят тези нарушения по реда, предвиден в ИК.

ГЕОРГИ ГУРСОВ: Смятам, че след като в момента работим по ИК, не може разрешителни,издадени на основание други закони да нарушават правилата на кодекса. За мен трябва да бъдат отстранени транспарантите, тъй като те и застрашават безопасността на движение.Представените документи са нищожни, тъй като не са във връзка с ИК.

СЮЗАН АЛТЪНОВА: Не мисля, колеги, че ние сме органът, който може да определи дали е налице нарушение на безопасността на движение. В случай, че има такава опасност, други оправомощени органи следва да предприемат действия по компетентност.

ПРЕДС.ДИЛЯН БРАТОВАНОВ: Колеги, да разбирам ли, че предложеният проект за решение относно подадения сигнал касае: липса на нарушение на разпоредбата на чл.182, ал. 3 от ИК от ОП „Странични дейности” Стражица, премахване на транспарантите на ПП „ГЕРБ” и **премахване на агитационните материали намиращи се на територията на гр.Стражица,** които са **в нарушение на Заповед №1355/24.09.2015 г на кмета на Община Стражица и разпоредбата на чл.183 ал.3 ИК,а именно - разлепени** /по дървета, кофи за смет и стълбове на електро преносна мрежа/.

.Да преминем към гласуване на така направеното предложение за решение :

„Не се установи нарушение на разпоредбата на чл.182, ал. 3 от ИК от ОП „Странични дейности” Стражица „- гласували:

 Дилян Братованов: „ЗА”, Диана Илиева - „ЗА”,Георги Гурсов- „ЗА”, Сюзан Алтънова : „ЗА” Клара Трифонова: „ЗА” , Лилия Владова: „ЗА” , Надка Стоянова: „ЗА” , Мариян Христов: „ЗА” , Иван Христов: „ЗА” , Николай Ангелов: „ЗА” , Даниела Цанева: „ЗА”.

11 членове на ОИК: „ЗА” ; против – няма. Приема се.

По отношение на : Да се премахнат транспарантите на ПП „ГЕРБ” – гласували:

Дилян Братованов: „ПРОТИВ”, Диана Илиева - „ЗА”,Георги Гурсов- „ЗА”, Сюзан Алтънова : „ПРОТИВ” Клара Трифонова: „ПРОТИВ” , Лилия Владова: „ПРОТИВ” , Надка Стоянова: „ЗА” , Мариян Христов: „ПРОТИВ” , Иван Христов: „ПРОТИВ” , Николай Ангелов: „ЗА” , Даниела Цанева: „ПРОТИВ”.ПРЕДС.ДИЛЯН БРАТОВАНОВ: Колеги имаме 4/четири/ гласа „ЗА” и 7/седем/ „ПРОТИВ”. След обсъждане на представените документи, Общинска избирателна комисия Стражица не постигна съгласие относно предложения проект за решение: да бъдат премахнати поставените транспаранти на ПП ”ГЕРБ”, поради липсата на мнозинство за вземане на решения.

По отношение на **премахване на агитационните материали намиращи се на територията на гр.Стражица,** които са **в нарушение на Заповед №1355/24.09.2015 г на кмета на Община Стражица и разпоредбата на чл.183 ал.3 ИК,а именно - разлепени** /по дървета, кофи за смет и стълбове на електро преносна мрежа/ - гласували:

 Дилян Братованов: „ЗА”, Диана Илиева - „ЗА”,Георги Гурсов- „ЗА”, Сюзан Алтънова : „ЗА” Клара Трифонова: „ЗА” , Лилия Владова: „ЗА” , Надка Стоянова: „ЗА” , Мариян Христов: „ЗА” , Иван Христов: „ЗА” , Николай Ангелов: „ЗА” , Даниела Цанева: „ЗА”.

11 членове на ОИК: „ЗА” ; против – няма. Приема се.

 Колеги преминаваме към точка 2 от дневния ред: Доклад по организацията на обучението на СИК. Давам думата на Мариян Христов да докладва.

МАРИЯН ХРИСТОВ: уведомени са по-голяма част от председателите, зам. председателите и секретарите на СИК за датата и часа на обучението. продължаваме с колежката Цанева да ги търсим.до утре смятам, че всички ще бъдат информирани.

ПРЕДС.ДИЛЯН БРАТОВАНОВ: Колеги преминаваме към точка 3 от дневния ред. Доклад по писма.Получено е писмо от Областен управител Велико Търново с вх.№ 49-МИ/НР/07.10.2015 г. относно информация за хода на подготовката на изборите за общински съветници и кметове и национален референдум, насрочени на 25.10.2015 г. В срок до 12,00 часа на 13.10.2015 г. трябва по електронен път съвместно с общинска администрация да предоставим упоменатото.

СЮЗАН АЛТЪНОВА: В тази връзка предлагам на утрешното заседание на ОИК Стражица да поканим представителите на общинска администрация за обсъждане на писмото и координиране на действията ни по предоставяне на изисканата информация.

ДИЛЯН БРАТОВАНОВ:Колеги,преминаваме към точка 4 от дневния ред – други.Има ли други предложения, въпроси, становища?. Няма. Закривам заседанието поради изчерпване на дневния ред. Насрочвам за утре 09.10.2015 г. заседание на ОИК в 13,30 часа.

След изчерпване на дневния ред, заседанието се закрива в 15.30 ч.

ПРЕДСЕДАТЕЛ: Дилян Братованов

СЕКРЕТАР: Георги Гурсов

Протоколчик: Надка Стоянова